Tarybos sprendimas
1996 m. gruodžio 17 d.
dėl susitarimo sudarymo pasikeičiant raštais tarp Europos bendrijos ir Naujosios Zelandijos dėl laikino susitarimo dėl sanitarinių priemonių, taikomų prekiaujant gyvais gyvūnais ir gyvūninės kilmės produktais, taikymo
(97/131/EB)
EUROPOS BENDRIJŲ TARYBA,
atsižvelgdama į Europos bendrijos steigimo sutartį,
atsižvelgdama į Komisijos pasiūlymą,
kadangi Bendrija ir Naujoji Zelandija pradėjo derybas sanitarinėms priemonėms, taikomoms prekiaujant gyvais gyvūnais ir gyvūninės kilmės produktais, apibrėžti;
kadangi derybos baigėsi susitarimo pasirašymu 1996 m. gruodžio 17 d.;
kadangi tam, kad būtų išvengta prekybos pertrūkio ir iki tol, kol abi šalys praneš viena kitai apie savo atitinkamų procedūrų susitarimui ratifikuoti įvykdymą, kaip nustatyta susitarimo 18 straipsnio 1 dalies antroje pastraipoje, šalys susitarė nuo 1997 m. sausio 1 d. laikinai taikyti susitarimo nuostatas, pagal susitarimą pasikeičiant raštais;
kadangi reikėtų šį susitarimą patvirtinti,
NUSPRENDĖ:
1 straipsnis
Susitarimas pasikeičiant raštais tarp Europos bendrijos ir Naujosios Zelandijos dėl laikino susitarimo dėl sanitarinių priemonių, taikomų prekiaujant gyvais gyvūnais ir gyvūninės kilmės produktais, taikymo patvirtinama Bendrijos vardu.
Susitarimo pasikeičiant raštais tekstas pridedamas prie šio sprendimo.
2 straipsnis
Tarybos pirmininkas įgaliojamas paskirti asmenį, kuriam suteikiama teisė pasirašyti susitarimą pasikeičiant raštais, kuri bus privaloma Bendrijos valstybėms narėms.
3 straipsnis
Šis sprendimas skelbiamas Europos Bendrijų oficialiajame leidinyje.
Priimta Briuselyje, 1996 m. gruodžio 17 d.